U PULSKOJ ribarnici oko 10:30 dogodio se stravični napad kada je nepoznata starica zalila prodavačicu i njenu kćer solnom kiselinom, javlja Glas Istre.

Razvoj događaja pratite na Indexu

Napadačicu je zadržana uz pomoć prolaznika. Sve se odigralo pred očima zgroženih kupaca i prolaznika. Nepoznata žena je solnom kiselinom, vrlo opasnom i korozivnom kemikalijom, zalila prodavačicu ribe i njezinu kćer.

Na ribarnicu su stigle hitna pomoć i policija. Iz istarske policije su za Index opisali što se dogodilo.

Starica bacila kiselinu

"To se dogodilo oko 10:30. Došla je žena na štand s ribom i zalila nepoznatom tekućinom, pretpostavlja se kiselinom, dvije osobe. Djelomično je pošpricala dvije djelatnice, jednu od 40 godina i drugu od 44 godine, te jednu osobu od 21 godine koja nije djelatnica, ali je stajala uz štand. Tekućinu je bacila 80-godišnjakinja. I ona je ozlijeđena. Nitko nije teže ozlijeđen.

Istražit ćemo o čemu se točno radi, a 80-godišnjakinju će se vjerojatno optužiti za pokušaj nanošenja teške tjelesne ozljede", ispričali su iz istarske policije za Index.

Tekst se nastavlja ispod oglasa

Napala prodavačicu jer joj je prodala staru ribu?!

Kako doznajemo 21-godišnjakinja je kćer prodavačice u ribarnici.

Glas Istre neslužbeno doznaje da je povod za ovaj strašan napad posve trivijalan - žena koja je izvršila napad navodno je bila nezadovoljna jer joj je prodavačica prodala staru ribu.

Prvi napad kiselinom u Hrvatskoj

Po svemu sudeći, ovo je prvi slučaj napada kiselinom u Hrvatskoj.

Unatoč raznim kršenjima zakona, takvi ekstremni primjeri brutalnosti poput napada kiselinom dosad se nisu događali u hrvatskom društvu.